बीगोद क्षेत्र के नाहरगढ़ में घटना
बीगोद क्षेत्र के नाहरगढ़ में घटना
भास्करसंवाददाता | भीलवाड़ा/खटवाड़ा
बीगोदमें स्कूल के पास एक दुकान में मंगलवार दोपहर तीन बदमाश टेपरॉल खरीदने के बहाने घुसे। गल्ले से 21 हजार रुपए रखा बैग छीनकर ये कार से भाग गए। दिनदहाड़े हुई वारदात से क्षेत्र में अफरा-तफरी मच गई। पुलिस ने नाकाबंदी कराई तथा ग्रामीणों के सहयोग से कार का पीछा किया। 22 किमी दूर लाडपुरा के पास तीनों बदमाशों को दबोच लिया। ये तीनों पंजाब के संगरूर जिले के हैं। इन्हें बापर्दा रखा गया है जिनकी जेल में शिनाख्त परेड कराई जाएगी।
बीगोद थानाधिकारी महावीरप्रसाद ने बताया कि भीलवाड़ा रोड पर अशोककुमार पुत्र रमेशचंद्र शर्मा की इलेक्ट्रिक सामान की दुकान है। दोपहर सवा बजे के करीब पंजाब पासिंग सफेद कार नंबर पीबी 01 4590 में तीन बदमाश आए। अशोक को धमकाकर ये गल्ले से 21 हजार 210 रुपए रखा बैग छीनकर कार से त्रिवेणी की तरफ भगा निकले। सूचना पर एएसआई लक्ष्मणसिंह, हरिराम, दीवान सुरेश कुमार, गोपेश, परमवीर, कांस्टेबल मनीष कुमार संजय कुमार ने थाने के बाहर नाकाबंदी की। इसी दौरान तेज रफ्तार कार नाकाबंदी तोड़कर त्रिवेणी की तरफ भागी। थाने की जीप गांव के ही पिंटू पगारिया के वाहन से इनका पीछा किया। मांडलगढ़ काछोला थानाधिकारियों को भी नाकाबंदी की सूचना दे दी गई। इस दौरान लुटेरे कार को त्रिवेणी से जहाजपुर रोड पर भगा ले गए। तब पुलिस टीम ने जहाजपुर टोल नाके पर सूचना देकर रास्ता बंद कराया तो उन्होंने कार वापस त्रिवेणी की तरफ मोड़ ली। बीगोद थाने की अन्य टीम की त्रिवेणी पर की गई नाकाबंदी तोड़ कार को मांडलगढ़ की तरफ भगा ले गए। ग्रामीणों को भी फोन कर लाडपुरा के पास सड़क बाधित करा दी गई। तब तीनों युवक जंगल में पैदल भागने लगे। पुलिस टीम ने इन्हें पीछा कर दबोच लिया। अशोक कुमार की रिपोर्ट पर डरा धमकाकर रुपए छीनने का मामला दर्ज किया।
कारमें दो अन्य गाड़ियों की नंबर प्लेटें भी मिलीं : बदमाशोंने अपने नाम पंजाब के संगरूर जिले के भूषणकुमार पुत्र करमचंद सारस्वत, नरेश पुत्र अविनाशी खत्री अरोड़ा राजकुमार पुत्र कृष्णलाल हरिजन बताया। इनके पास से पंजाब पासिंग कार के साथ दो अन्य नंबर लिखी प्लेट के साथ ही दुकान से लूटे 21 हजार रुपए तथा जमा तलाशी के चार हजार रुपए मिले। पुलिस इनकी जांच कर रही है।
awa_Deva awa_Deva bho_Deva hin_Deva hin_Deva hin_Deva